П Р О Т О К О Л   №  5
от заседание на комисия “Бюджет и финанси”,
проведено на  5 февруари 2014 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Каролина Неделчева
Камен Иванов
Румен Георгиев 

ОТСЪСТВАЩИ: няма 

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Цветанка Тиганчева – ст. експерт – юрисконсулт.

1. ОТНОСНО: Промяна по бюджета на съдебната власт за 2014 г., на основание Постановление № 10 на Министерския съвет от 30.01.2014 г. за одобряване на допълнителни разходи по бюджета на съдебната власт за 2014 г. в размер на ..... за Прокуратурата на Република България за дългосрочното командироване на национален член, заместник на националния член и помощник на националния член в Евроюст (Eurojust) от Република България.

Комисия „Бюджет и финанси”
Р Е Ш И :

Предлага на ВСС да приеме следното решение:
ИЗВЪРШВА промени по бюджета на съдебната власт за 2014 г. на основание чл. 109, ал. 5 и ал. 7 от Закона за публичните финанси, в изпълнение на Постановление № 10 на Министерския съвет от 30.01.2014 г., както следва:
I. УВЕЛИЧАВА РАЗХОДИТЕ ОБЩО С .....
в т.ч. по показател и подпоказател, както следва:
Текущи разходи .....
Издръжка и други текущи разходи .....
в т.ч. по органи на съдебната власт:
Прокуратура на Република България ....
II. УВЕЛИЧАВА БЮДЖЕТНИТЕ ВЗАИМООТНОШЕНИЯ С ....
в т.ч. по показател и подпоказател, както следва:
Трансфери между бюджета на бюджетна организация и ЦБ (нето) ....
III. УВЕЛИЧАВА МАКСИМАЛНИЯТ РАЗМЕР НА АНГАЖИМЕНТИТЕ ЗА РАЗХОДИ, КОИТО МОГАТ ДА БЪДАТ ПОЕТИ ПРЕЗ 2014 г. С .....
IV. УВЕЛИЧАВА МАКСИМАЛНИЯТ РАЗМЕР НА НОВИТЕ ЗАДЪЛЖЕНИЯ ЗА РАЗХОДИ, КОИТО МОГАТ ДА БЪДАТ НАТРУПАНИ ПРЕЗ 2014 г. С .....

2. ОТНОСНО: Проект на решение за разработване на бюджетните сметки на органите на съдебната власт за 2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
ОДОБРЯВА Вариант № 3.1. от приложение № 1 за разработване на бюджетните сметки за 2014 г. на Съдилищата. Показателите одобрени за разработване на бюджетните сметки на съдилищата, да бъдат използвани и за Висш съдебен съвет, Върховен касационен съд, Върховен административен съд, Прокуратура на Република България, Национален институт на правосъдието и Инспекторат към ВСС.

3. ОТНОСНО: Доклад от Силвия Илиева – и.д. главен секретар на ВСС относно излъчване на заседанията на ВСС в Интернет.
Приложение: Извлечение от протокол № 5/04.02.2014 г. от заседание на КПКИТС.
Комисия „Бюджет и финанси”
Р Е Ш И :

1. Приема за сведение решение на Комисия „Професионална квалификация, информационни технологии и статистика” по протокол № 5/04.02.2014 г., т. 12.
2. Предлага да се проведе съвместно заседание с КСА, КПКИТС и КПК за обсъждане на предложението.

4. ОТНОСНО: Одобряване на получените и изразходваните командировъчни пари от членовете на Висш съдебен съвет, Председателите на ВКС и ВАС, Главния прокурор на РБългария, Главния инспектор на Инспектората към ВСС и Директора на НИП за IV - то тримесечие на 2013 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. Одобрява направените разходи за командировки на Членовете на Висшия съдебен съвет за IV - то тримесечие на 2013 г.
2. Одобрява направените разходи за командировки на Главния прокурор на Република България за IV - то тримесечие на 2013 г.
3. Одобрява направените разходи за командировки на Директора на Националния институт на правосъдието за IV - то тримесечие на 2013 г.
4. Приема за сведение информацията на Председателя на Върховния касационен съд, на Върховния административен съд и на Главния инспектор на Инспектората към Висшия съдебен съвет от която е видно, че не са им изплащани средства за командировки за IV - то тримесечие на 2013 г.

Корекции на бюджетните сметки на органи на съдебната власт за 2014 г.

5. ОТНОСНО: Искане от административния ръководител на Окръжен съд гр. Видин за осигуряване на средства за закупуване на нов компютър за нуждите на деловодството.
Извлечение от протокол № 4/28.01.2014 г. от заседание на КПКИТС.
Комисия „Бюджет и финанси”
Р Е Ш И :

ДАВА СЪГЛАСИЕ сумата в размер на .... за закупуване на нов компютър за нуждите на деловодството да бъде включена при разработването на бюджетната сметка на Окръжен съд гр. Видин по § 52-00 „Придобиване на ДМА” за 2014 г.

6. ОТНОСНО: Искане от административния ръководител на Окръжен съд гр. Шумен за осигуряване на средства за доставка и монтаж на многофункционална копирна машина.

Комисия „Бюджет и финанси”
Р Е Ш И :

1. ДАВА СЪГЛАСИЕ Окръжен съд гр. Шумен да извърши разход в размер на .... за доставка и монтаж на многофункционална копирна машина.
2. ВЪЗЛАГА на дирекция „Финанси и бюджет” да предложи на ВСС корекция по бюджетната сметка на Окръжен съд гр. Шумен след утвърждаване на бюджетните сметки на органите на съдебната власт за 2014 г.

7. ОТНОСНО: Искане от административния ръководител на Военен съд гр. Пловдив за осигуряване на средства за закупуване на RAM памет за сървър.
Извлечение от протокол № 4/28.01.2014 г. от заседание на КПКИТС.
Комисия „Бюджет и финанси”
Р Е Ш И :

Препоръчва на административният ръководител на Военен съд гр. Пловдив, разходът за закупуването на RAM памет за сървър на стойност .... да бъде извършен в рамките на утвърдената бюджетна сметка по § 10-00 „Издръжка” за 2014 г., която ще бъде разработена в срока определен съгласно разпоредбите на чл. 2, ал. 7 от Закона за държавния бюджет на Република България за 2014 г.
8. ОТНОСНО: Искане от административния ръководител на Военен съд гр. Пловдив за осигуряване на средства за доставка и монтаж на многофункционална копирна машина.

Комисия „Бюджет и финанси”
Р Е Ш И :

ВЪЗЛАГА на инж. Димитър Шиклев - гл. експерт „Инвеститорски контрол” в дирекция „Бюджет и финанси” на АВСС да направи проучване дали във Военен съд гр. Варна или Военен съд гр. Плевен имат годни копирни машини.

9. ОТНОСНО: Искане от административния ръководител на Районен съд гр. Велики Преслав за осигуряване на средства за закупуване на ПП „ТРЗ” за нуждите на счетоводството за начисляване на заплати.

Комисия „Бюджет и финанси”
Р Е Ш И :

ДАВА СЪГЛАСИЕ сумата в размер на .... за закупуване на ПП „ТРЗ” за нуждите на счетоводството за начисляване на заплати да бъде включена при разработването на бюджетната сметка на Районен съд гр. Велики Преслав по § 53-00 „Придобиване на нематериални дълготрайни активи” за 2014 г.

10. ОТНОСНО: Искане от административния ръководител на Районен съд гр. Девня за осигуряване средства за доставка и монтаж на многофункционална копирна машина.
Извлечение от протокол № 4/28.01.2014 г. от заседание на КПКИТС.
Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Девня да извърши разход в размер на .... за доставка и монтаж на многофункционална копирна машина.
2. ВЪЗЛАГА на дирекция „Финанси и бюджет” да предложи на ВСС корекция по бюджетната сметка на Районен съд гр. Девня след утвърждаване на бюджетните сметки на органите на съдебната власт за 2014 г.

11. ОТНОСНО: Искане от административния ръководител на Районен съд гр. Дряново за осигуряване на средства за монтаж на налична телефонна централа.
Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ на Районен съд гр. Дряново да извърши разхода за 2014 г. по § 10-30 „Текущ ремонт” в размер на .... за монтаж на телефонна централа.
2. СУМАТА в размер на .... да бъде включена в бюджетната сметка на Районен съд гр. Дряново за 2014 г.

12. ОТНОСНО: Искане от административния ръководител на Районен съд гр. Панагюрище за осигуряване на средства за закупуване на сървър с аварийно токозахранващо устройство и 15 бр. нови компютърни конфигурации.
Извлечение от протокол № 4/28.01.2014 г. от заседание на КПКИТС.
Комисия „Бюджет и финанси”
Р Е Ш И :

ДАВА СЪГЛАСИЕ сумата в размер на .... за закупуване на сървър с аварийно токозахранващо устройство да бъде включена при разработването на бюджетната сметка на Районен съд гр. Панагюрище по § 52-00 „Придобиване на ДМА” за 2014 г.

Предложения за отпускане на помощи от централизираните средства на фонд СБКО.

Одитни доклади.

18. ОТНОСНО: Докладна записка на директора на дирекция „Вътрешен одит” във ВСС относно план за професионално обучение и развитие на вътрешните одитори в дирекцията.

Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА план за професионално обучение и развитие на вътрешните одитори в дирекция „Вътрешен одит” във ВСС през 2014 г.

Разни.

19. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно изменение на решение на ВСС по протокол № 40/03.10.2012 г.

Комисия „Бюджет и финанси”
Р Е Ш И :

Предлага на ВСС да приеме следното решение:
ИЗМЕНЯ решение по Протокол № 40/03.10.2012 г., т. 2 от д.т. 1, като същото да се чете:
УПЪЛНОМОЩАВА Силвия Илиева – и. д. главен секретар на ВСС с право на първи подпис да подписва приходните и разходни касови документи в администрацията на ВСС.

20. ОТНОСНО: Доклад и анекс 1 за дейността на звеното за вътрешен одит в Прокуратурата на Република България за 2013 г.

Комисия „Бюджет и финанси”
Р Е Ш И :

1. Приема за сведение Доклада и анекс 1 за дейността на звеното за вътрешен одит в Прокуратурата на Република България за 2013 г. на основание чл. 40, ал. 3 от Закона за вътрешния одит в публичния сектор.
2. Възлага на Валентин Ангелов - директор на дирекция „Вътрешен одит” да обобщи Доклада за дейността на звеното за вътрешен одит в Прокуратурата на Република България за 2013 г. и да го включи в обобщения годишен доклад по чл. 20, ал. 3 от ЗФУКПС за дейността по вътрешния одит в системата на съдебната власт за периода 01.01.2013 г. - 31.12.2013 г.

21. ОТНОСНО: Доставка на горива за отопление в органите на съдебната власт.
Доклад от инж. Димитър Шиклев – гл. експерт „Инвеститорски контрол” в дирекция „Бюджет и финанси” на АВСС.

Комисия „Бюджет и финанси”
Р Е Ш И :

ДА БЪДЕ ОБЯВЕНА обществена поръчка за централна доставка на дизелово гориво за отопление на сградите на съдебната власт за срок от една година, като документацията за участие в процедурата за възлагане на обществената поръчка /в т.ч. техническото задание/ бъде изготвена от външен експерт, с оглед спецификата на поръчката.
Решението да се връчи на главния секретар на ВСС за включване на обществената поръчка в Списъка за планираните обществени поръчки за 2014 г.

22. ОТНОСНО: Предложение от Даниела Петровска – директор на дирекция „ОАД” във връзка с обявения конкурс за повишаване в длъжност и преместване на свободните длъжности за „прокурор” в апелативните прокуратури, както и за бъдещи конкурси за повишаване в длъжност и преместване на магистрати.

Комисия „Бюджет и финанси”
Р Е Ш И :

Изразява положително становище по направеното предложение.

23. ОТНОСНО: Протокол от проведена работна среща на главните счетоводители и съдебните администратори от Апелативен район гр. Велико Търново с представители на ВСС.
Г-н Кожарев – председател на КБФ: Считам, че тези срещи, които провеждаме по места с органите на съдебната власт по различни въпроси от нашата дейност включително и по отношение дейността на комисия „Бюджет и финанси” са изключително полезни. В резултат на тези срещи се сблъскваме на място с проблемите и много по-лесно те могат да бъдат разрешавани, като зададените въпроси ние включваме в точки от дневния ред на заседание на комисия „Бюджет и финанси” и така можем по-адекватно да отговорим на исканията на съответните органи.
Считам, че за разлика от предходния състав на Висшия съдебен съвет ние трябва да се срещаме колкото се може по-често с магистратите и съдебни служители, освен това поради обстоятелството, че много от проблемите на дирекция „Бюджет и финанси”, респективно на комисия „Бюджет и финанси” могат да бъдат разрешени, както и проблемите на всички органи на съдебната власт могат да бъдат разрешени, чрез преки срещи на които освен въпроси, и отговори на тези въпроси се дават конкретни указания, които не могат да бъдат единно формулирани и изпратени по места като обобщени писмени указания, тъй като проблемите са специфични, то неудачното не е представители на комисия „Бюджет и финанси” да отидат по места, а неудачното е ако главните счетоводители, съдебните администратори и административните ръководители идват в София, тъй като тогава разходите биха били много по-големи.
Затова аз считам, че тези срещи трябва да продължат не само по апелативни райони, а и по съответни органи на съдебната власт, включително в по-големите населени места, защото е икономически по- изгодно да се провеждат срещите по места.

Комисия „Бюджет и финанси”
Р Е Ш И :
 
Приема за сведение протокола от проведена работна среща на главните счетоводители и съдебните администратори от Апелативен район гр. Велико Търново с представители на ВСС.

24. ОТНОСНО: Справка от Валери Михайлов – директор на дирекция „Информационни системи” относно изтичащ на 01.03.2014 г. срок на договор № 45-06-015/01.03.2013 г. за Колокиране на комуникационно оборудване и поддръжка на уеб сървър, сключен с „...........” ЕООД.

Комисия „Бюджет и финанси”
Р Е Ш И :

1. ПРИЕМА за сведение справка от Валери Михайлов за изтичане срока на договора.
2. ВЪЗЛАГА на Цветанка Тиганчева - ст. експерт - юрисконсулт в отдел „ЮОДКВСС”, дирекция „Правна” към АВСС да изготви по реда на чл. 49, ал. 2 от Вътрешните правила за възлагане на обществени поръчки във ВСС доклад относно реда за сключване на договора.

25. ОТНОСНО: Информация от Министерство на здравеопазването относно реда за финансиране на лечение на български граждани в чужбина и медицински дейности, които се осъществяват в страната. 

Комисия „Бюджет и финанси”
Р Е Ш И :

Приема за сведение информацията от Министерство на здравеопазването относно реда за финансиране на лечение на български граждани в чужбина и медицински дейности, които се осъществяват в страната. 

26. ОТНОСНО: Сигнали с вх. № Ж-14-49/21.01.2014 г. и вх. № Ж-14-50/21.01.2014 г. подадени от адв. ... срещу бездействието на служители от финансов отдел на ПРБ, препратени от Инспекторат към ВСС.

Комисия „Бюджет и финанси”
Р Е Ш И :

ПРЕПРАЩА сигналите с вх. № Ж-14-49/21.01.2014 г. и вх. № Ж-14-50/21.01.2014 г. подадени от адв. ... срещу бездействието на служители от финансов отдел на ПРБ, препратени от Инспекторат към ВСС на Прокуратура на Република България, с искане за отговор до ВСС и с копие до Инспекторат към ВСС и адв. .... 

27. ОТНОСНО: Оферта за хостинг на специализиран софтуер за мониторинг и контрол на дейността на вещите лица.

Комисия „Бюджет и финанси”
Р Е Ш И :

ОТЛАГА вземането на решение до произнасяне на КПКИТС.

28. ОТНОСНО: Специализиран софтуер за мониторинг и контрол на дейността на вещите лица.

Комисия „Бюджет и финанси”
Р Е Ш И :

ОТЛАГА вземането на решение до произнасяне на КПКИТС.

29. ОТНОСНО: Становище на проф. дмн ... – БАН относно направените доработки в Law Choice, версия 4, съгласно решение на ВСС по протокол № 42/31.10.2013 г., т. 13.5., изпратено от КПКИТС, за запознаване.

Комисия „Бюджет и финанси”
Р Е Ш И :

Приема за сведение становището на проф. дмн ... – БАН относно направените доработки в Law Choice, версия 4, съгласно решение на ВСС по протокол № 42/31.10.2013 г., т. 13.5.

30. ОТНОСНО: Решение на Комисия „Професионална етика и превенция на корупцията” относно изготвяне на План – график за изпълнение на мерките, предвидени в Стратегията за превенция и противодействие на корупцията в съдебната система за 2014 г.

Комисия „Бюджет и финанси”
Р Е Ш И :

Предлага следните конкретни мерки:
1. Актуализиране на вътрешните правила и процедури за финансово управление и контрол, във връзка с принципа на добро финансово управление и осигуряване на икономичност, ефикасност и ефективност.
Срок: постоянен
2. Въвеждане на програмно бюджетиране, усъвършенстване на оперативното планиране, на процедурите при сключването на договори, отчитане и контрол.
Срок: до месец декември 2014 г.

ДОПЪЛНИТЕЛНИ ТОЧКИ:

31. ОТНОСНО: Проект на Обхват и структура на Годишния доклад на Висшия съдебен съвет за 2013 г., изпратен от Комисия по правни въпроси, за предложения.
Комисия „Бюджет и финанси”
Р Е Ш И :

Приема за сведение проект на Обхват и структура на Годишния доклад на Висшия съдебен съвет за 2013 г.

32. ОТНОСНО: Писмо от Прокуратура на Република България с изх. ГП № 8010/2013 г./31.01.2014 г. за безвъзмездно предоставяне и продажба чрез търг на служебни автомобили.

Комисия „Бюджет и финанси”
Р Е Ш И :

Предлага на ВСС да приеме следното решение:
1. На основание чл. 28 от Закона за държавната собственост ДАВА СЪГЛАСИЕ Прокуратурата на Република България да предостави безвъзмездно на Министерство на правосъдието, за нуждите на ГД „Изпълнение на наказанията”, служебни автомобили по приложение № 2.
2. ДАВА СЪГЛАСИЕ Прокуратурата на Република България да предложи за продажба чрез търг служебните автомобили по приложение № 3, при спазване изискванията на Наредба № 7 от 14.11.1997 г. за продажба на движими вещи – частна държавна собственост.

33. ОТНОСНО: Извлечение от протокол № 4 от заседанието на Комисия „Международна дейност” на ВСС, проведено на 30.01.2014 г. във връзка с писмо от Министерство на правосъдието и изпратени допълнителни въпроси свързани с предоставените от ВСС отговори на Въпросника /Схема за оценяване на съдебните системи – цикъл 2012-2014 г./ на Европейската комисия за ефективност на правосъдието, Съвет на Европа във връзка с Оценка на европейските съдебни системи – цикъл 2010-2012 г.

Комисия „Бюджет и финанси”
Р Е Ш И :

ОДОБРЯВА изготвеният проект на отговор по Въпросника на Европейската комисия за ефективност на правосъдието /CEPEJ/ на въпрос 6, ред 3, ред 4, ред „други” и въпрос 132.

34. ОТНОСНО: Включване на допълнителни точки към обявения дневен ред за заседанието на ВСС на 06.02.2014 г.

Комисия „Бюджет и финанси”
Р Е Ш И :

Предлага на ВСС следните допълнителни точки към обявения дневен ред за заседанието на 06.02.2014 г.

1. Промяна по бюджета на съдебната власт за 2014 г., на основание Постановление № 10 на Министерския съвет от 30.01.2014 г. за одобряване на допълнителни разходи по бюджета на съдебната власт за 2014 г. в размер на .... за Прокуратурата на Република България за дългосрочното командироване на национален член, заместник на националния член и помощник на националния член в Евроюст (Eurojust) от Република България.
2. Проект на решение за разработване на бюджетните сметки на органите на съдебната власт за 2014 г.
4. Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно изменение на решение на ВСС по протокол № 40/03.10.2012 г.

35. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.
Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 06.02.2014 г. да бъдат включени следните проекти на решения:

1. Одобряване на получените и изразходваните командировъчни пари от членовете на Висш съдебен съвет, Председателите на ВКС и ВАС, Главния прокурор на РБългария, Главния инспектор на Инспектората към ВСС и Директора на НИП за IV - то тримесечие на 2013 г.

2. Корекции на бюджетните сметки на органи на съдебната власт.
2.1. Искане от административния ръководител на Районен съд гр. Дряново за осигуряване на средства за монтаж на налична телефонна централа.

3. Предложения за отпускане на помощи от централизираните средства на фонд СБКО.

4. Одитни доклади.

4.1. Докладна записка на директора на дирекция „Вътрешен одит” във ВСС относно план за професионално обучение и развитие на вътрешните одитори в дирекцията.

5. Разни.

5.1. Писмо от Прокуратура на Република България с изх. ГП № 8010/2013 г./31.01.2014 г. за безвъзмездно предоставяне и продажба чрез търг на служебни автомобили.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ